*Výbor*

 *Národnej rady Slovenskej republiky*

 *pre hospodárske záležitosti*

 30. schôdza výboru

 KNR-VHZ-2091/2024-4

**117**

**U z n e s e n i e**

**Výboru Národnej rady Slovenskej republiky**

**pre hospodárske záležitosti**

z 25. novembra 2024

k vládnemu návrhu zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 407)**;

**Výbor Národnej rady Slovenskej republiky**

**pre hospodárske záležitosti**

**s ú h l a s í**

s vládnym návrhom zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 407)**;

**o d p o r ú č a**

 **Národnej rade Slovenskej republiky**

vládny návrh zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 407)** schváliť s pozmeňujúcimi a doplňujúcimi návrhmi uvedenými v prílohe;

**p o v e r u j e**

predsedu výboru, aby výsledky rokovania výboru v druhom čítaní zo dňa 25. novembra 2024 spolu s výsledkami rokovania ostatných výborov spracoval do písomnej spoločnej správy výborov v súlade s § 79 ods. 1 rokovacieho poriadku Národnej rady Slovenskej republiky a predložil ju na schválenie gestorskému výboru,

spoločného spravodajcu výborov **J. Sedláka,** aby v súlade s § 80 ods. 2 rokovacieho poriadku Národnej rady Slovenskej republiky informoval o výsledku rokovania výborov a aby odôvodnil návrh a stanovisko gestorského výboru k návrhu zákona uvedené v spoločnej správe výborov na schôdzi Národnej rady Slovenskej republiky.

Justín **S e d l á k** Róbert **P u c i, v.r.**

Michal **T r u b a n** predseda výboru

overovatelia výboru

 *Výbor*

 *Národnej rady Slovenskej republiky*

 *pre hospodárske záležitosti*

 30. schôdza výboru

 Príloha k uzneseniu č. 117

**Z m e n y a  d o p l n k y**

k vládnemu návrhu zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony **(tlač 407)**

V čl. I bode 1 v § 4 ods. 2 sa slová „emisie CO2“ nahrádzajú slovami „externé náklady spojené s emisiami CO2 spôsobenými premávkou“.

Legislatívno-technická úprava spresňujúca používaný pojem *poplatok za externé náklady spojené s emisiami CO2 spôsobenými premávkou* v súlade s čl. 2 ods. 9 a 12 smernice 1999/62/ES.

V čl. I bode 1 v § 4 ods. 3 sa slovo „opravy“ nahrádza slovom „prevádzku“.

Legislatívno-technická úprava v súlade s čl. 2 ods. 8 smernice 1999/62/ES, ktorý definuje pojem *poplatok za infraštruktúru*.

V čl. I bode 2 v § 4 ods. 4 sa slová „emisie CO2“ nahrádzajú slovami „externé náklady spojené s emisiami CO2 spôsobenými premávkou“, slová „za náklady súvisiace“ sa nahrádzajú slovami „vyberaný na účely úhrady nákladov súvisiacich“ a slovo „v priebehu“ sa nahrádza slovom „počas“.

Legislatívno-technická úprava v súlade s čl. 2 ods. 9 a 12 smernice 1999/62/ES, ktoré definujú pojmy *poplatok za externé náklady* a*náklady v dôsledku emisií CO2 spôsobených premávkou,* a ktorá zjednocuje znenie s inými ustanoveniami návrhu zákona (napr. § 4 ods. 3 a 5).

V čl. I bode 2 v § 4 ods. 5 sa slová „za náklady súvisiace“ nahrádzajú slovami „vyberaný na účely úhrady nákladov súvisiacich“ a slová „častíc a prekurzorov ozónu a prchavé organické zlúčeniny vznikajúce“ sa nahrádzajú slovami „častíc, prekurzorov ozónu a prchavých organických zlúčenín“.

Legislatívno-technická úprava v súlade s čl. 2 ods. 9 a 10 smernice 1999/62/ES, ktoré definujú pojmy *poplatok za externé náklady* a*náklady v dôsledku znečistenia ovzdušia spôsobeného premávkou*, ako aj zjednotenie s inými ustanoveniami návrhu zákona (napr. § 4 ods. 3 a 4), odstránenie nadbytočnej spojky a gramatická úprava textu.

V čl. I bode 5 v § 9 ods. 2 písm. c) sa slovo „dokladom“ nahrádza slovami „informačnou dokumentáciou pre zákazníka“.

Legislatívno-technická úprava v súlade s terminológiou používanou v nariadení (EÚ) 2017/2400, kde sa presne vymedzuje informačná dokumentácia pre zákazníka a aké údaje má obsahovať.

V čl. I bode 5 v poznámke pod čiarou k odkazu 18b sa slovo „Časť“ nahrádza slovami „Čl. 3 ods. 24 a časť“.

Legislatívno-technická úprava dopĺňa poznámku pod čiarou o konkretizáciu ustanovenia nariadenia (EÚ) 2017/2400, ktoré definuje pojem *informačná dokumentácia pre zákazníka*.

V čl. I bode 9 v § 12 ods. 19 sa za slovo „doklad“ vkladá slovo „o úhrade“ a za slovo „infraštruktúru“ sa vkladá čiarka a slová „výške poplatku za externé náklady spojené s emisiami CO2 spôsobenými premávkou“.

Legislatívno-technická úprava dopĺňa absentujúce údaje, ktoré v súlade s čl. 7j smernice 1999/62/ES má obsahovať potvrdenie o úhrade vyberaného mýta.

V čl. I bode 12 v § 23 ods. 2 sa za slová „v súvislosti s“ vkladajú slová „poplatkom za externé náklady spojené s emisiami CO2 spôsobenými premávkoua“ a slová „kategóriách vozidiel s povinnosťou úhrady tohto poplatku a jeho výške“ sa nahrádzajú slovami „kategórii vozidla s povinnosťou úhrady tohto poplatku a jeho výške a emisnej triede vozidla“.

Legislatívno-technická úprava dopĺňa absentujúce údaje, o ktorých v súlade s čl. 7h ods. 3 smernice 1999/62/ES má členský štát informovať Európsku komisiu a zjednocuje znenie s inými ustanoveniami návrhu zákona (napr. čl. II bod 1, čl. IV body 2 a 3).

V čl. I v bode 12 v § 23 ods. 3 sa slová „Podstatne zmenený mýtny režim“ nahrádzajú slovami „Podstatná zmena mýtneho režimu“.

Gramatická úprava.

V čl. II bode 1 v § 12 ods. 6 písm. d) a f) sa slová „emisie CO2“ nahrádzajú slovami „externé náklady spojené s emisiami CO2 spôsobenými premávkou“.

Legislatívno-technická úprava spresňujúca používaný pojem *poplatok za externé náklady spojené s emisiami CO2 spôsobenými premávkou* v súlade s čl. 2 ods. 9 a 12 smernice 1999/62/ES.

V čl. II v bode 3 sa slová „Príloha vrátane nadpisu znie: **„**ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE“ sa nahrádzajú slovami „Zákon sa dopĺňa prílohou, ktorá vrátane nadpisu znie:

„Príloha k zákonu č. 639/2004 Z. z.

ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE“.“.

Platný stav neobsahuje žiadnu prílohu, preto je nutné opraviť text tak, aby bolo zrejmé, že sa vkladá nová príloha.

V čl. IV v bode 2 v § 5 ods. 3 sa slová „dokladu vozidla“ nahrádzajú slovom „dokladu“.

Legislatívna skratka „doklad“ pre osvedčenie o evidencii časť I a osvedčenie o evidencii časť II je ustanovená v platnom § 2 ods. 2 písm. b), preto je potrebné ju v nasledujúcich ustanoveniach dodržať.

V čl. IV v bode 2 v § 5 ods. 4 sa slová „v doklade vozidla“ nahrádzajú slovami „v doklade“ dvakrát.

Legislatívna skratka „doklad“ pre osvedčenie o evidencii časť I a osvedčenie o evidencii časť II je ustanovená v platnom § 2 ods. 2 písm. b), preto je potrebné ju v nasledujúcich ustanoveniach dodržať.